"استونیا، لتونیا، لیتوانیا و لهستان سپتامبرین 19-دان اعتباراً روسیا وطنداش‌لاری‌نین اؤلکه‌یه گیریشینه قاداغا قویور".
بو باره‌ده معلوماتی استونیانین خاریجی ایشلر ناظیرلیگی‌نین رهبری اورماس رینسالو آچیقلاییب.
اونون سؤزلرینه گؤره، شنگن ویزاسی‌نین هانسی دؤولت طرفیندن وئریلمه‌سیندن آسیلی اولمایا‌راق، روسیا وطنداش‌لاری سؤزوگئدن اؤلکه‌لره بوراخیلمایا‌جاق.
خاطیرلاداق کی، لتونیانین خاریجی ایشلر ناظیری ادگار رینکویچین سپتامبرین 7-سی وئردیگی معلوماتا گؤره، بالتیکیانی اؤلکه‌لر روسیا وطنداش‌لاری‌نین سرحددن بوراخیلماماسی باره‌ده راضیلیغا گلیب. اونون سؤزلرینه گؤره، روسیا وطنداش‌لاری شنگن ویزاسینا صاحیب اولسا‌لار دا سرحددن بوراخیلمایا‌جاق. بونا باخمایا‌راق، بو محدودیت‌لر یوک ماشین لارینین سوروجولری، دیپلومات‌لار و اینسانی مسئله‌لره گؤره سفر ائدن شخص‌لره شامیل ائدیلمه‌یه‌جک.
